Хуан Алфонсо Баптиста
Хуан Алфонсо Баптиста Диас () е венецуелски актьор и манекен.

Биография 
Роден е на 9 септември 1976 г. в Каракас, Венецуела. Висок е 180 см.

Започва образованието си в началното училище „Colegio Santo Tomas de Villanueva“. Впоследствие се прехвърля в Instituto Eskuela и завършва там средното си образование.

Преди да се посвети на сцената, той играе в Младежкия национален футболен отбор на родината си.

Травма обаче прекратява кариерата му на футболен вратар и го насочва към съвсем различна област, тази на телевизионните сериали. Дебютира в теленовели през 1995 г., а с прякора „Котарак“ () се сдобива след ролята си в сериала „От сърце“ през 1997 г. Оттогава той е известен с този прякор в артистичните среди. Следват сериалите „В плен на любовта“, „Като на кино“, „Любовна магия“ и др.

В България е популярен от колумбийската теленовела „Трима братя, три сестри“, в която играе ролята на Оскар, която му донася най-много награди, със същата роля участва в епизод на испанския сериал „Щурите съседи“. Той играе ролята на най-амбициозния от тримата братя. Друга теленовела, в която играе главната роля е „Жената в огледалото“ от 2004 г., където си партнира отново с Паола Рей и за пореден път играе ролята на Дон Жуан. От април 2009 е женен за модела Наталия Парис.

Филмография 
 2012: Линч (Lynch)
 2012: Семейство Рей (Los Rey) – Педро Луис Малвидо
 2011: Учителката по английски (La teacher de inglés) – Луис Фернандо Кайседо
 2010: Пожертвани сърца (Sacrificio de mujer) – Луис Франсиско Виларте
 2007: Белег на желанието (La marca del deseo) – Луис Едуардо Сантибаньес
 2005: Съдбовни решения (Decisiones)
 2004: Жената в огледалото (La mujer en el espejo) – Маркос Мути
 2003: Трима братя, три сестри (Pasion de gavilanes) – Оскар Рейес
 2002: Като вода и масло (Agua y aceite)
 2002: Дивата котка (Gata salvaje) – Гато, Бруно Вийалта
 2001: Като на кино (Como en el cine) – Чарли
 2000: Моята съдба си ти (Mi destino eres tu) -
 2000: Любовна магия (Hechizo de amor) – Рене Кастро
 1999: В плен на любовта (Enamorada) – Рики
 1998: Así es la vida – Рей
 1997: От все сърце (A todo corazón) – Гато

Външни препратки 
 
 Профил в сайта Теленовели в България

Венецуелски актьори и актриси
Родени в Каракас